b"\n_START_ARTICLE_\nTiffany Thornton\n_START_SECTION_\nZgodnje \xc5\xbeivljenje\n_START_PARAGRAPH_\nTiffany Dawn Thornton se je rodila 14. februarja 1986 v College Stationu, Teksas, Zdru\xc5\xbeene dr\xc5\xbeave Amerike, kot drugi otrok v dru\xc5\xbeini. Ima starej\xc5\xa1ega brata po imenu John Scott Thornton. V otro\xc5\xa1tvu si je pri enajstih letih zlomila desno roko, pri petnajstih pa levi gle\xc5\xbeenj. V otro\xc5\xa1tvu je imela lase vedno svetle, vendar so se ji potemnili, ko je odrasla in zdaj si jih barva.\n_START_SECTION_\nIgralska kariera\n_START_PARAGRAPH_\nSvojega dosedanjega agenta je spoznala na IMTA (international model & talent agency), kamor je hodila peti in igrati._NEWLINE_Svoji prvi dve vlogi si je priborija z osemnajstimi leti, torej leta 2004 in sicer v televizijskih serijah Peter\xc4\x8dki ter Moja najstnica, nadaljevala pa jo je \xc5\xbee naslednjega leta, leta 2005 in sicer v televizijskih serijah Ameri\xc5\xa1ki sen in O.C.._NEWLINE_Leta 2006 je igrala v televizijskih serijah That's So Raven, Jericho in Razo\xc4\x8darane gospodinje, leta 2007 v televizijskih serijah Hannah Montana in \xc4\x8carovniki s trga Wawerly, leta 2008 pa v Disney Channel's Totally New Year 2008._NEWLINE_Leta 2009 jo lahko opazimo v filmu Maskota Pete ter televizijski seriji Leo Little's Big Show, za\xc4\x8dne pa tudi s snemanjem serije Sonny With A Chance, kjer igra Tawni Hawn. V tej televizijski seriji igrajo tudi igralci, kot so Demi Lovato, Sterling Knight, Brandon Mychal Smith, Doug Brochu ter Allisyn Ashley Arm. Istega leta (2009) se je pojavila tudi v videospotu\xc2\xa0\xc2\xbbI Belive In Santa Claus\xc2\xab. Igrala je tudi v promociji televizijske serije, v videospotu za pesem Demi Lovato,\xc2\xa0\xc2\xbbLa La Land\xc2\xab.\n_START_SECTION_\nPetje\n_START_PARAGRAPH_\nS svojo pevsko kariero je Tiffany Thornton za\xc4\x8dela leta 2009, ko je v duetu s pevcem in igralcem Mitchellom Mussom posnela svoj prvi singl z naslovom\xc2\xa0\xc2\xbbLet It Go\xc2\xab. \xc5\xa0e istega leta je zapela pesmi, kot so\xc2\xa0\xc2\xbbI Belive\xc2\xab\xc2\xa0(skupaj z Kermit the Frogom),\xc2\xa0\xc2\xbbMagic Mirror\xc2\xab,\xc2\xa0\xc2\xbbSome Day My Prince Will Come\xc2\xab\xc2\xa0in\xc2\xa0\xc2\xbbIf I Never Knew You\xc2\xab. Za\xc2\xa0\xc2\xbbSome Day My Prince Will Came\xc2\xab, ki je od vseh dosegla najve\xc4\x8dji uspeh, je istega leta posnela tudi videospot.\n_START_SECTION_\nZasebno \xc5\xbeivljenje\n_START_PARAGRAPH_\nTiffany Thornton trenutno \xc5\xbeivi v stanovanju v severnem Hollywoodu skupaj s sostanovalko Melisso Carcache, doma v Teksasu pa je pustila psi\xc4\x8dko Lacy. Pravi, da so nanjo in na njeno delo najbolj vplivali njeni vzorniki, kot so Al Pachino, James Franco ter Sarah Jessica Parker in da \xc4\x8de se ne bi uveljavila v filmski industriji, bi po vsej verjetnosti postala pediatrinja. Je zelo dobra prijateljica z Katelyn Tarver, Karleigh Santry in Katie Santry. Njeni najljub\xc5\xa1i hobiji so nogomet, ko\xc5\xa1arka in baseball. Po veri je kristjanka._NEWLINE_S svojim fantom, s katerim je hodila eno leto, Christopherjem Carneyjem, se je zaro\xc4\x8dila v decembru 2009. Tiffany Thornton je povedala:\xc2\xa0\xc2\xbbSem Kristjanka. Brez svoje vere ne bi imela ni\xc4\x8desar.\xc2\xab"